Publicitate

REACȚIE. Adriana Bahmuțeanu reacționează după ce CNA a interzis un spot pentru tigaia Dry Cooker, pe motiv că afirmațiile ei nu pot fi dovedite.

“Să dovedească atunci și că Red Bull îți dă aripi. Sau cum Cosmote îți aduce toți prietenii acasă”, a declarat Bahmuțeanu pentru Paginademedia.ro.

Un nou spot Dry Cooker, în care apare Bahmuțeanu, rulează pe toate posturile TV.

Bahmuțeanu, pentru Paginademedia.ro:

“De data aceasta ce o să mai zică? În spot eu spun că “fluturașii în stomac nu se simt de la prea mult amor, se simt de la mâncarea bună gătită în Dry Cooker,” O să mă pună să dovedesc asta?” s-a întrebat, ironic, Adriana Bahmuțeanu, în declarația dată Paginademedia.ro.

Spotul Dry Cooker a fost interzis ieri, de către Consiliul Național al Audiovizualului, după cum Paginademedia.ro a scris aici. Forul a reclamat faptul că anumite declarații făcute de Adriana Bahmuțeanu în spot, legate de efectele tigăii asupra stării de sănătate, nu pot fi dovedite.

Bahmu, în reclamă:

"De când folosesc tigaia Dry Cooker simt că am mai multă energie"

"Parcă aş dărâma munţii cu tigaia Dry Cooker"

"Dry Cooker nu e o tigaie (...) e sănătatea copiilor mei"

"Sunt în formă doar cu tigaia Dry Cooker"

Totodată, în afara declarațiilor lui Bahmuțeanu, CNA a considerat că exprimările făcute de o altă gospodină care apare în spot sunt agramate.

Ce spunea gospodina din reclamă:

„O prietenă de-a mea și-a cumpărat o tigaie, care a venit la mine foarte plină, că-i mai bună a ei și că a luat-o mai ieftin” „Orice mâncare care o făceam cu ulei, se spoiește totul, pereți, aragaz, tot”

Citește și:

Petrişor Obae

petrisor.obaepaginademedia.ro